Document ID: 31992D0472

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Σεπτεμβρίου 1992 που τροποποιεί την απόφαση 91/146/ΕΟΚ για μέτρα προστασίας κατά της χολέρας στο Περού (92/472/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων για τα προϊόντα προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την απόφαση 92/438/ΕΟΚ του Συμβουλίου (2), και ιδίως το άρθρο 19,
Εκτιμώντας:
ότι η απόφαση 91/146/ΕΟΚ της Επιτροπής (3), όπως τροποποιήθηκε τελευταία από την οδηγία 92/147/ΕΟΚ (4), επιτρέπει την εισαγωγή στο έδαφος της Κοινότητας ορισμένων παρτίδων προϊόντων αλιείας για τα οποία επιτρέπονται τα κατάλληλα εχέγγυα εκ μέρους των επίσημων αρχών του Περού-
ότι στην ειδική περίπτωση που αφορά τα χτένια που παράγονται από την επιχείρηση "Mariexport SA" περιοχή η οποία δεν είναι μολυσμένη και ελέγχεται από τις επίσημες αρχές του Περού, τα κατάλληλα αυτά εχέγγυα είναι ικανοποιητικά-
ότι πρέπει, εντούτοις, να προβλεφθεί για κάθε παρτίδα που εξάγεται στην Κοινότητα βεβαίωση των επίσημων αρχών σχετικά με την τήρηση των προϋποθέσεων παραγωγής και ελέγχου που ορίζονται στην οδηγία 91/492/ΕΟΚ του Συμβουλίου της 15ης Ιουλίου 1991 περί καθορισμού των υγειονομικών κανόνων που διέπουν την παραγωγή και τη διάθεση στην αγορά ζώντων διθύρων μαλακίων (5)-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 2 της απόφασης 91/146/ΕΟΚ προστίθεται το ακόλουθο σημείο 3:
"3. στις παρτίδες που αποτελούνται από χτένια εκτροφής (Argopectem purpuratus) που παράγονται από την επιχείρηση "Mariexport SA" και συνοδεύονται, εκτός από το επίσημο πιστοποιητικό που προβλέπεται στην παράγραφο 1, από βεβαίωση του CERPER η οποία πιστοποιεί:
α) ότι η περιοχή εκτροφής των χτενιών ανταποκρίνεται στις προϋποθέσεις που ορίζονται στο παράρτημα κεφάλαιο 1 σημείο 1 στοιχείο α) της οδηγίας 91/492/ΕΟΚ-
β) ότι οι υγειονομικοί έλεγχοι και η επίβλεψη της παραγωγής πραγματοποιούνται από το CERPER ή από το IMARE (Instituto del Mar del Peru) σύμφωνα με το κεφάλαιο VI του παραρτήματος της οδηγίας 91/492/ΕΟΚ".
Άρθρο 2
Η παρούσα απόφαση απευθύνεται στα κράτη μέλη. Βρυξέλλες, 14 Σεπτεμβρίου 1992.

Labels: 3
0
18
6